stanford-oval/wikipedia huggingface dataset:
Turandot
Aiheesta muualla

Wikimedia Commonsissa on kuvia tai muita tiedostoja aiheesta .
Turandot libretto italiaksi, englanniksi ja saksaksi,
Näyte Turandotin aariasta In questa reggia pianopartituurina.
Anssi Vesanen

Anssi Vesanen (2008)
Anssi Vesanen (s. 21. helmikuuta 1980) on suomalainen lentopalloilija ja seitsenkertainen lentopallon Suomen mestari. Hänen pitkä peliuransa käsittää yli kymmenen vuoden aikakauden Tampereen Isku-Volleyssa (1998–2011) ja sitä seuranneet vuodet Vammalan Lentopallossa ja Lempäälän Kisassa. Huippuvuosinaan Vesanen valittiin kolmesti lentopalloliigan tähdistöjoukkueeseen. Suomen miesten lentopallomaajoukkueessa hänet nähtiin pelaavan vuosina 2001–2009 yhteensä 57 A-maaottelussa.
Keväällä 2012 Vesanen käytännössä lopetti huippu-urheilu-uransa Suomen mestaruuteen VaLePan riveissä ja siirtyi kotikaupunkinsa Lempäälään paikallisseura Kisan riveihin aluksi lentopallon 2-sarjaan ja myöhemmin sarjatasoa korkeammalla 1-sarjaan. Hänet kuitenkin totuttiin näkemään myös seuraavina kausina VaLePa-paidassa aina tarpeen tullen. Vuonna 2017 Vesanen pelasi VaLePassa jopa Mestariden liigaa 37-vuotiaana.
Kaikkiaan Vesanen oli pelannut kauden 2020–2021 päättyessä yhteensä yli 600 ottelua lentopalloliigassa ja saavuttanut 14 SM-mitalia. Myös Vesasen veli Ossi pelasi pitkän aikaa Anssin kanssa Isku-Volleyssa, jonka managerina toimi veljesten isä, entinen huippulentopalloilija Juhani Vesanen.
Pelipaikaltaan Anssi Vesanen on keskitorjuja, mutta hän on pelannut huipulla myös hakkurina.
Saavutukset

Lentopalloliigan tähdistössä 2002, 2003, ja 2006
Suomen mestaruus 2002, 2006, 2012, 2014, 2017, 2018 ja 2021
SM-hopeaa 2003 ja 2016
SM-pronssia 2005, 2009, 2011, 2013 ja 2015
Suomen cupin voitto 2001–2002, 2002–2003, 2012–2013, 2016–2017, 2017–2018 ja 2020–2021
Euroopan liigan hopeaa 2005
Joukkueet

1998–2011 Tampereen Isku-Volley
2011–2012 Vammalan Lentopallo
2013– Lempäälän Kisa ja VaLePa
Annelies Törös

Annelies Törös Miss Belgia 2015
Annelies Törös (s. 6. maaliskuuta 1995 Antwerpen) on belgialainen missi ja vuoden 2015 Miss Belgia. Hän osallistui saman vuoden Miss Universum -kilpailuun sijoittuen viidentoista parhaan joukkoon. Hänen äitinsä on belgialainen ja isä unkarilainen.
Aiheesta muualla

Official Miss Belgium website
Profile of Annelies Törös at official Miss Belgium website (Arkistoitu – Internet Archive)
Miss Belgium 2015 Winners
Miss Universe-Belgium 2015, Missology Official Thread
Annelies Törös Internet Movie Database
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Anneliese van der Pol

Anneliese van der Pol, 2019
Anneliese Louise van der Pol (s. 23. syyskuuta 1984 Amsterdam) on hollantilaissyntyinen näyttelijä. Hän näyttelee musiikkiteattereissa, ja yksi hänen rooleistaan on Chelsea Daniels Disney Channelin ohjelmassa That’s So Raven. Hän on myös laulaja.
Laulajana Anneliese van der Pol on sopraano. Eräs hänen lauluistaan oli ”Over it” Disney Channelin elokuvassa Stuck in the Suburbs. Hänen toinen soolonsa oli nimeltään ”A Day in the Sun” albumilla That's so Raven Too! Hänellä on ollut myös muita Disneyn musiikkiprojekteja, kuten ”Circle of Life” Leijonakuninkaassa sekä laulu ”A Dream is a Wish Your Heart Makes” elokuvassa Tuhkimo. Hänellä on kaksi vanhempaa siskoa.
Hänellä on nykyisin Yhdysvaltain kansalaisuus.
Aiheesta muualla

Anneliese van der Pol Internet Movie Databasessa. (englanniksi)
Arttu Niskakangas

| Arttu Niskakangas> Henkilötiedot |
| --- | --- |
Syntynyt: 21. heinäkuuta 1988 (ikä 36) Ylivieska, Suomi
Kansalaisuus:   Suomi  Norja
Jääkiekkoilija
Pelipaikka:  vasen laitahyökkääjä
Maila:  oikea
Pituus:  174 cm
Paino:  75 kg
Seura
Seura:  Stjernen Hockey
Sarja:  Fjordkraft-ligaen
Pelinumero:  49
Pelaajaura
Pääsarjaura:  2014–
Aik. seurat:  TUTO Hockey (Mestis) Hokki (Mestis) Beibarys Atıraw (Kazakstan) Dunărea Galați (Romanian Cup) HC de Neuilly-sur-Marne (Ranska I) Narvik Hockey (Norja I/Norja)
Arttu Niskakangas (s. 21. heinäkuuta 1988 Ylivieska) on suomalais-norjalainen jääkiekkoilija, joka pelaa Norjan Fjordkraft-ligaenin Stjernen Hockeyssa. Hän on pelipaikaltaan vasen laitahyökkääjä. Niskakangas laukoo oikealta.
Muuta

Niskakangas sai Norjan kansalaisuuden vuonna 2019. Hänen perheeseensä kuuluvat vaimo Jade sekä lapset Junior, Lennart ja Maiken.
Niskakangas työskenteli Narvikissa pelatessaan myös osa-aikaisesti maalikaupassa.
Arto Kuki

| Arto Kuki> Henkilötiedot |
| --- | --- |
Syntynyt: 22. helmikuuta 1976 Espoo, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  190 cm
Paino:  99 kg
Pelaajaura
Pääsarjaura:  1994–2008
Seurat:  Kiekko-Espoo Jokerit Tappara Blues
NHL-varaus:  96. varaus, 1994 Montreal Canadiens
Arto Kuki (s. 22. helmikuuta 1976 Espoo) on suomalainen entinen jääkiekkoilija. Kuki on Kiekko-Espoon kasvatti, mutta hän pelasi urallaan SM-liigaa espoolaisjoukkueiden lisäksi myös Helsingin Jokereissa ja Tampereen Tapparassa.
Kuki nousi Kiekko-Espoon juniorijoukkueesta SM-liiga-joukkueeseen, mutta sitkeät polvivaivat vaikeuttivat pelaamista. Kukista tuli yksi fanien suosikeista Espoossa hänen tehtyään ratkaisevan maalin, kun Kiekko-Espoo pudotti historiallisesti Turun Palloseuran pudotuspeleistä keväällä 1998. Kuki siirtyi kaudeksi 2000–2001 Tapparaan, jossa polvivaivat loppuivat ja Kukista kehittyi tasokas pelaaja. Hän pelasi neljä kautta Tapparassa ja kolme kautta Jokereissa, ennen kuin palasi takaisin kasvattajaseuransa (nyt nimellä Blues) riveihin. Kuki kärsi kaudella 2007–2008 jälleen polvivaivoista, jotka pakottivat hänet lopulta lopettamaan uransa.
Saavutukset

SM-kultaa 2003 (Tappara)
SM-hopeaa 2001, 2002 (Tappara), 2005, 2007 (Jokerit), 2008 (Blues)
Aiheesta muualla

Arto Kuki Elite Prospects. Everysport Media Group AB. (englanniksi)
Arado E.530

| Arado E> 530 |
| --- | --- |
 Arado E.530
Tyyppi:  pommikone, raskas hävittäjä
Alkuperämaa:   Saksa
Valmistaja:  Arado
Esitelty:  1942
Valmistusmäärä:  0 kpl
Arado E.530 oli toisen maailmansodan aikainen saksalainen pommikone, joka suunniteltiin yksipaikkaiseksi vertaukseksi kaksipaikkaiselle Arado Ar 440 raskaalle hävittäjälentokoneelle.
Suunnittelu ja kehitys

Vuonna 1942 Arado lähetti  suunnitelmansa nopeasta yksipaikkaisesta pommikoneesta Saksan ilmailuministeriölle (RLM) vertailemista varten Aradon aikaisemmin suunnitteleman samankaltaisen Ar 440 hävittäjäkoneen kanssa. Koneesta oli myös olemassa raskas hävittäjäversio.
Lentokone oli kaksirunkoinen ja runkoja yhdisti niiden välissä olevat siipi- ja pyrstö-osa. Kone oli kuitenkin sen vasemmanpuoleisessa rungossa olevaa paineistettua ohjaamoa lukuun ottamatta symmetrinen. Laskutelineenä toimivat molemmissa rungoissa edessä sisäänvedettävät kaksipyörätelineet ja takana kannuspyörät. Koneen voimanlähteenä oli tarkoituksena toimia kaksi mekaanisesti ahdettua Daimler-Benz DB 603G moottoria, joissa voitiin hyödyntää GM-1 tehonlisäysjärjestelmää. Tehonlisäysjärjestelmää käyttäen nousi koneen käytännöllinen lakikorkeus 7 000 metristä 9 500 metriin ja suurin lentonopeus 728 km/h:sta 8 500 metrissä 780 km/h:n 11 300 metrissä. GM-1 järjestelmää voitiin kuitenkin käyttää vain 30 minuutin ajan ennen kuin ilokaasu loppuisi kesken. Pommilastina olisi käytetty yhtä 500 kg pommia ripustettuna siiven alle koneen keskiosassa. Pommikoneversiota ei ollut muuten aseistettu, mutta raskaassa hävittäjäversiossa olisi pommin tilalle ripustettu tykkisäiliö, johon oli asennettuna yksi 5 cm tykki sekä kaksi 20 mm MG151/20 lentokonetykkiä.
Koneen suurimmaksi heikkoudeksi nähtiin sen runkoon asennettu ohjaamo, joka antoi tavanomaisempaa nokkaan asennettua ohjaamoa huomattavasti heikomman tähtäyskyvyn ampumiselle ja pommittamiselle ohjaamon edessä olevan moottorin vuoksi. Vaikkakin kone oli suorituskyvyltään vertausvaihtoehtoaan lähes kaikilta osa-alueilta parempi, hylkäsi RLM ehdotelman tarpeen puutteeseen vedoten.
Tekniset tiedot

Lähde:
Tekniset tiedot > Yleiset ominaisuudet

Miehistö: 1
Pituus: 14,15 m
Kärkiväli: 16,25 m
Lentopaino: 10 410 kg
Voimalaite: 2 x Daimler-Benz DB 603G; 1 937 kW (1 874 hv)
Tekniset tiedot > Suoritusarvot

Suurin nopeus: 728 km/h 8 500 metrissä, GM-1 tehonlisäyksellä 780 km/h 11 300 metrissä
Käytännöllinen lakikorkeus: 7 000 metriä, GM-1 tehonlisäyksellä 9 500 metriä
Lentosäde: 1 800 km
Nousunopeus: 11,5 m/s
Tekniset tiedot > Aseistus

Pommikoneversio:
1 x 500 kg lentopommi
Raskas hävittäjäversio:
1 x 5 cm tykki
2 x MG 151/20 20 mm tykit
Katos myös

Luettelo saksalaisista lentokoneprojekteista, 1939-1945
Arado Ar 231
BMW Strahlbomber I
Ass Up!

| ”Ass Up!” Baracuda |
| --- | --- | --- |

Singlen tiedot
 Julkaistu: 25. heinäkuuta 2005
 Tuottaja(t): Axel Konrad
 Tyylilaji: Pop
 Kesto: 03.05
 Levy-yhtiö: Suprime Records
Baracudan muut singlet
| ”I Leave The World Today” 2005 | ”Ass Up!” 2005 | ”La Di Da” 2007 |
Ass Up! on saksalaisyhtye Baracudan kappale. Sen julkaisi Suprime Records yhtyeen kolmantena singlenä 25. heinäkuuta 2005. Siitä julkaistiin myös EP iTunesissa 25. marraskuuta 2005. Kappaleelle on tehty myös musiikkivideo, joka julkaistiin videopalvelu YouTubessa 21. maaliskuuta 2009. "Ass Up" on Baracudan menestynein single, sillä se on yhtyeen toistaiseksi ainoa single, joka on päässyt vähintään yhden valtion listoilla viiden parhaan joukkoon.
Kappalelista

Ass Up – 3.05
Listasijoitukset

| Lista | Paras Sijoitus |
| --- | --- |
Saksa (Media Control Charts): 70
Suomi (Suomen virallinen lista): 5
Norja (VG-lista): 4
Asla

Asla voi tarkoittaa seuraavia:
suomalainen naisen tai miehen etunimi, mm.
Asla Pitkänen, epilepsiatutkija
Asla Kangasniemi, jännityskirjailija
suomalainen sukunimi, mm.
Matti Asla, laulaja
Asla, kunta Algeriassa
ASLA-Fulbright-stipendi, lyhenne sanoista Amerikan Suomen lainan apuraha
ASLA, Asukaslähtöinen arviointi lähiöiden peruskorjauksessa, kehittämishanke 2008–2011
ASLA, American Society of Landscape Architects, yhdysvaltalainen maisema-arkkitehtien järjestö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ASLA”, voi hakea sivunnimihaulla, laajalla sivunnimihaulla tai tekstihaulla.
Arkadiusz Skrzypaszek

| Mitalit | Mitalit | Mitalit |  |
| --- | --- | --- | --- |
|  Arkadiusz Skrzypaszek (keskellä) |  Arkadiusz Skrzypaszek (keskellä) |  Arkadiusz Skrzypaszek (keskellä) |  |
Maa:   Puola
Miesten nykyaikainen viisiottelu
|  Olympialaiset  |  Olympialaiset  |  Olympialaiset  |  |
|  Kultaa | Barcelona 1992 | henkilökohtainen kilpailu |  |
|  Kultaa | Barcelona 1992 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | San Antonio 1991 | henkilökohtainen kilpailu |  |
|  Hopeaa | San Antonio 1991 | joukkuekilpailu |  |
|  Pronssia | Lahti 1990 | joukkuekilpailu |  |
Arkadiusz Skrzypaszek (s. 20. huhtikuuta 1968 Oświęcim) on puolalainen entinen nykyaikainen viisiottelija. Hän voitti kaksi kultamitalia Barcelonan vuoden 1992 kesäolympialaisista; henkilökohtaisessa kilpailussa hänen jälkeensä hopealle sijoittui Attila Mizsér. Joukkuekilpailussa Puolan joukkueen jäseninä olivat lisäksi Maciej Czyzowicz ja Dariusz Gozdziak.
Arto Kotilainen

Arto Kotilainen (s. 1964 Espoo) on suomalainen kirjailija. Hän pääsi ylioppilaaksi Jyväskylässä 1983 ja opiskeli sitten Teknillisessä korkeakoulussa ja vuodesta 1986 kauppatieteitä Tampereen yliopistossa.
Teoksia

Alastoman pojan ääriviivoja : romaani. Otava 1987
Ensimmäinen ero : romaani. Otava 1987
Epätodellinen kahvitauko : runoja. Otava 1988
Rakkain ja surkein yö : novelleja. Otava 1988
Sulhaspoika : romaani. Otava 1989
Palkinnot

Tampereen kaupungin kirjallisuuspalkinto 1987, 1989
Anneliese Uhlig

Anneliese Uhlig
Anneliese Uhlig (27. elokuuta 1918 Essen – 17. kesäkuuta 2017 Santa Cruz, Kalifornia) oli saksalaissyntyinen näyttelijä.
Uhlig syntyi näyttelijä Kurt Uhligin ja oopperalaulaja Margarethe Maschmannin tyttäreksi. Vanhempiensa erottua hän asui äitinsä kanssa Essenissä, Dortmundissa, Leipzigissa ja Braunschweigissa. Vuonna 1937 Uhlig meni Berliiniin ja kouluttautui näyttelijäksi Peter–Reimann-Akademiessa. Hän sai myös muotipiirtäjän koulutuksen. Vuonna 1937 hän teki elokuvadebyyttinsä esiintymällä Attila Hörbigerin ja Lucie Höflichin kanssa rikosdraamassa Manege (1937) taiteilija Maria Morrelin roolissa. Pian tämän jälkeen Uhlig kiinnitettiin Berliinin Schillertheateriin, jossa hän sai suosiota esiintymällä Heinrich Georgen kanssa Pedro Calderón de la Barcan näytelmässä Der Richter von Zalamea. Tätä seurasi kiertue Euroopassa. Vuonna 1939 Uhlig solmi lyhyeksi jääneen avioliiton näyttelijä Kurt Waitzmannin kanssa. Parille syntyi poika Peter (k. 2013).
Uhlig jatkoi elokuvissa esiintymistä ja tuli suosituksi UFA:n tähdeksi. Hän esitti rooleja erityisesti rikostarinoissa ja melodraamoissa. Toisen maailmansodan alussa Uhlig esiintyi Wehrmachtin sotilaille Alankomaissa, Ranskassa, Puolassa ja Venäjällä, mutta vuonna 1942 hän lähti Italiaan ajauduttuaan ristiriitoihin Joseph Goebbelsin kanssa ja esiintyi italialaisissa elokuvissa. Heinäkuun 1943 jälkeen Uhlig toimi tulkkina Benito Mussolinin perheelle. Vuonna 1944 hän palasi Saksaan esiintymään elokuvissa, joihin kuului Solistin Anna Alt (miespääosassa Will Quadflieg), yksi viimeisistä Berliinissä ennen toisen maailmansodan päättymistä ensi-illan saaneista elokuvista.
Vuoden 1945 jälkeen Uhlig esiintyi näyttelijänä vain satunnaisesti. Hän työskenteli muun muassa tuottajana ja ohjaajana US Special Servicelle Salzburgissa sekä ulkomaankirjeenvaihtajana Italiassa, Itävallassa ja Yhdysvalloissa. Vuonna 1948 hän muutti uuden aviomiehensä, Salzburgissa Yhdysvaltain armeijaa palvelleen taidehistorioitsija Douglas B. Tuckerin kanssa Yhdysvaltoihin, jossa jatkoi uraansa journalistina. Hän sai Yhdysvaltain kansalaisuuden. 1960-luvun puoleenväliin saakka hän myös kirjoitti poliittisista aiheista Saksan sanomalehtiin ja radioon. 1960-luvun alkupuolella Uhlig menestyi tuottajana Alexandrian teatterissa Virginian osavaltiossa. Vuosina 1963–1965 hän luennoi näyttämötaiteesta ja saksan kielestä Bangkokin Thammasat-yliopistossa.
Uhlig nähtiin valkokankaalla jälleen Eduard von Borsodyn komediassa Dany, bitte schreiben Sie (1956), jossa esiintyi Sonja Ziemannin ja Rudolf Prackin kanssa. 1970-luvulta alkaen hänellä oli useita rooleja televisiossa. Vuonna 2013 hän teki laajalti huomioidun paluun dokudraamassa George.
Uhlig sai vuonna 1989 Bundesverdienstkreuzin. Hän julkaisi kirjailijana muistelmateoksen Rosenkavaliers Kind. Eine Frau und drei Karrieren (1977) ja matkakertomuksen Einladung nach Kalifornien (1980-luvun alku).
Aiheesta muualla

Anneliese Uhlig Internet Movie Databasessa. (englanniksi)
Asla Pitkänen

| Asla Pitkänen> Henkilötiedot |
| --- | --- |
Syntynyt: 10. helmikuuta 1959 (ikä 65) Uukuniemi
Kansalaisuus:  Suomi
Ammatti:  professori
Koulutus ja ura
Tutkinnot:  Kuopion yliopisto
Instituutti:  Itä-Suomen yliopisto
Tutkimusalue:  neurotiede epilepsia
Palkinnot:  Matti Äyräpään palkinto 2020
Asla Sirkka Liisa Pitkänen (s. 10. helmikuuta 1959 Uukuniemi) on suomalainen neurotieteen professori Itä-Suomen yliopistossa. Hänen tutkimusalueensa on solu- ja molekyylitason neurotiede. Hän on maailman johtavia epilepsiatutkijoita ja toimi akatemiaprofessorina kaudella 1.1.2014–31.12.2018. Professori Pitkänen on palkittu useasti niin kotimaassa kuin kansainvälisestikin.
Aslak Aas

| Aslak Aas> Kansanedustaja |
| --- | --- |
 23.3.1970 – 21.1.1972   
Ryhmä/puolue:  Kansallisen kokoomuksen eduskuntaryhmä
Vaalipiiri:  Mikkelin läänin vaalipiiri
Henkilötiedot
Syntynyt: 25. elokuuta 1935 Heinola
Kuollut: 1. helmikuuta 1999 (63 vuotta) Mikkeli
Kansalaisuus:   Suomi
Ammatti:  Mikkelin kaupungin rakennustarkastaja
Tiedot
Puolue:  Kansallinen Kokoomus
Koulutus:  Insinööri (1960)
Pertti Aslak Aas (25. elokuuta 1935 Heinola – 1. helmikuuta 1999 Mikkeli) oli suomalainen insinööri ja poliitikko.
Aas valmistui ylioppilaaksi vuonna 1954 ja rakennusinsinööriksi vuonna 1960 ja työskenteli vuosina 1960–1964 Mikkelin läänin rakennustoimiston toimistoinsinöörinä ja vuodesta 1964 Mikkelin kaupungin rakennustarkastajana.
Kansanedustajana Aas toimi ajalla 23. maaliskuuta 1970 – 21. tammikuuta 1972 edustaen Mikkelin läänin vaalipiiriä ja kuului Kansallisen Kokoomuksen eduskuntaryhmään. Eduskunnassa hän kuului kulkulaitos- ja puolustusasiainvaliokuntiin.
Kunnallisia luottamustehtäviä Aasilla oli Mikkelissä, jossa hän toimi muun muassa Mikkelin kaupunginvaltuuston varapuheenjohtajana ja kaupunginhallituksen puheenjohtajana. Hän kuului myös Etelä-Savon seutukaavaliiton valtuustoon ja toimi sen varapuheenjohtajana. Sotilasarvoltaan hän oli luutnantti.
Arvo Koskimaa

Arvo Alvi Kalervo Koskimaa, salanimi A. Koski, (24. maaliskuuta 1912 Helsinki – 13. helmikuuta 1972 Helsinki) oli suomalainen säveltäjä, muusikko ja sanoittaja.
Koskimaa tunnetaan lähinnä iskelmien säveltäjänä, mutta hän myös soitti Fox-yhtyeessä 1930-luvulla ja johti omaa AK-orkesteriaan. Koskimaan tuotannon pääosa ovat 1930- ja 1940-luvuilta . Koskimaan tunnetuimmat tangot, "Syyspihlajan alla" ja "Virvaliekkejä", levytti alun perin Henry Theel sota-aikana. Olavi Virran levytysuran alkuvaiheessa yhdessä Bruno Laakon ja Lepakoiden (=Dallapé) kanssa laulamista kappaleista oli Koskimaa säveltämiä peräti 22.
Elokuvan 2 hauskaa vekkulia pääsävelmän hankkimiseksi järjestettiin sävellyskilpailu, jossa toiseksi tuli Koskimaan kilpailutyö "Lumpeenkukka". Kappaleen sanoitti Lauri Jauhiainen. Sen esittivät elokuvassa playbackina Veikko Tuomi ja Finlandia-orkesteri, joiden esitys julkaistiin myös äänilevynä.
Koskimaa käytti säveltäjänä ja sanoittajana myös salanimeä A. Koski.
Aiheesta muualla

Arvo Koskimaa Populaarimusiikin museon tietokannassa
Arvo Koskimaan sävellystuotanto Suomen äänitearkistossa (1901–1999)
Arvo Koskimaan sanoitustuotanto Suomen äänitearkistossa (1901–1999)
Arbent

| Arbent |
| --- | --- |
 Saint Laurentin kirkko Arbentissa
 vaakuna
 Koordinaatit: 46°17′47″N, 05°40′55″E 
Valtio:  Ranska
Hallintoalue:  Rhône-Alpes
Departementti:  Ain
Arrondissementti:  Nantua
Kantoni:  Oyonnax-Nord
Hallinto:  
 – Hallinnon tyyppi:  Kunta
 – Pormestari:  Philippe Cracchiolo
Pinta-ala:  
 – Kokonaispinta-ala:  23,5 km²
Väkiluku (2021):  3 409
 – Väestötiheys:  145 as./km²
Infobox OKVirheellinen NIMI-arvo: 
Arbent on Ranskan kunta Ainin departementissa Rhône-Alpesin hallintoalueella. Kunnassa oli 3 409 asukasta vuonna 2021. Arbentin pinta-ala on 23,5 neliökilometriä.
Aiheesta muualla

Kuvia tai muita tiedostoja aiheesta Arbent Wikimedia Commonsissa
Arya

Arya voi tarkoittaa muun muassa seuraavia:
Arya, intialainen telugunkielinen elokuva vuodelta 2004
Arya 2, intialainen telugunkielinen elokuva vuodelta 2009
Arya, eteläintialainen näyttelijä
Arya, sukunimenä:
Satyadev Narayan Arya (s. 1939), intialainen poliitikko ja kuvernööri
Arya Dröttningu, hahmo Christopher Paolinin Perillinen-kirjasarjassa
Arya Stark, hahmo George R. R. Martinin Tulen ja jään laulu -kirjasarjassa ja sen televisiosovituksessa Game of Thrones.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arya”, voi hakea sivunnimihaulla, laajalla sivunnimihaulla tai tekstihaulla.
Arado E.580

| Arado E> 580 |
| --- | --- |
 Kuvassa Arado E.580:n jäljennös Virginian sotilasilmailumuseossa, Yhdysvalloissa
Tyyppi:  hävittäjälentokone
Alkuperämaa:   Saksa
Valmistaja:  Arado Flugzeugwerke
Esitelty:  9.1944
Tila:  lakkautettu 14.9.1944
Valmistusmäärä:  0 
Kehitetty mallista:  Arado TEW 16/43-15
Arado E.580 oli saksalaisen Arado Flugzeugwerken toisen maailmansodan aikaan kehittämä suunnitteluasteelle jäänyt kevyt suihkuhävittäjä. Se suunniteltiin vuonna 1944 osaksi Volksjäger -suunnittelukilpailua, jossa se ei kuitenkaan pärjännyt kilpailevia ehdokkaita vastaan.
Suunnittelu ja kehitys

Saksassa oltiin sen ilmavoimille pyritty jo vuoden 1944 aikana löytämään kipeästi uutta seuraavan sukupolven etulinjan hävittäjää ilmailuministeriön aloittaman 1-TL-Jäger -suunnittelukilpailun yhteydessä, mutta tämä ei ollut tuottanut tulosta ja edistys oli hidasta. Täten vuoden 1944 syyskuun 10. päivänä käynnistettiin uusi Volksjäger ("Kansanhävittäjä") -suunnittelukilpailu, jolla pyrittiin saamaan nopeampia tuloksia. Tämän uuden suunnittelukilpailun ajatuksena oli löytää mahdollisimman halpa ja yksinkertainen suihkuhävittäjä, jota olisi niin helppo ohjata, että kuka tahansa henkilö taikka kansalainen kykenisi lentämään sitä. Tästä suunnittelukilpailu saakin "Volksjäger" nimityksensä.
Uuden suunnittelukilpailun sisällyttämiin vaatimuksiin kuului että koneen voimanlähteenä tuli toimia yksittäinen BMW 003 turbojetti, jonka avulla oli koneen saavutettava vähintään 750 km/h nopeus, ja lentoajan tuli olla vähintään 30 minuuttia täydellä kaasulla. Aseistuksen oli oltava joko kahdet 20 mm MG 151- taikka kahdet 30 mm MK 108 konetykit. Lisäksi oli koneella kyettävä nousta ilmaan huonokuntoisiltakin kiitoradoilta. Nämä vaatimukset uudesta lentokoneesta lähetettiin Aradolle, Blohm & Vossille, Fieselerille, Focke-Wulfille, Heinkelille, Junkersille, Messerschmittille sekä Siebelille, ja kilpailuun osallistuvien luonnosten ja esitelmien oli oltava valmiita neljän päivän sisällä.
Suunnittelu ja kehitys > Arado E.580

Saatuaan tiedot uudesta suunnittelukilpailusta 10.9.1944, palattiin Aradolla heidän aikaisemmin maaliskuussa vuonna 1943 suunnittelemaan TEW 16/43-15 suihkuhävittäjään. Kyseinen lentokone oli kuitenkin liian monimutkainen, jotta sen olisi voinut asettaa suoraan ehdolle etenkin siinä olleiden nuolisiipiien, sekä pyrstössä olevan lisärakettimoottorin vuoksi. Tämän vuoksi jouduttiin koneeseen tehdä suuria muutoksia ennen kuin se täyttäisit kilpailun vaatimukset halvasta sekä yksinkertaisesta suihkuhävittäjästä. Näiden muutosten yhteydessä pidettiin koneen rungon muoto kuitenkin paljolti samana. Nuolisiivet vaihdettiin suoriin siipiin, rakettimoottori poistettiin pyrstöstä ja pyrstöosasta tehtiin samalla paljon lyhyempi. Lopullinen koneyksilö oli kuin pienennetty ja yksinkertaistettu versio TEW 16/43-15:sta, ja tämä nimettiin projektinimellä E.580. Piirrokset koneyksilöstä saatiin valmiiksi esittelyä varten vain kahdessa päivässä pohjana käytettyjen valmiiden luonnosten ansiosta.
Koneessa oli yksittäinen BMW 003A-1 -turbojetti asennettuna ohjaamon taakse rungon yläpuolelle, ja sen epätavallinen ilmanottoaukko kulki rungon mukaisesti ohjaamon takaa, jättäen ohjaamon ilmanottoaukon keskelle. Pyrstössä oli kaksi sivuvakaajaa, ettei suihkumoottorin ilmavirtaus haittaisi koneen hallittavuutta. Koneessa hyödynnettiin laskutelineenä kolmipyörätelinettä, jonka etupyörän tuli vetäytyä rungon sisälle ja päälaskutelineiden siipien ja rungon liitoskohtaan. Aseistuksena tuli olla kahdet 20 mm MG 151/20- tai 30 mm MK 108 -konetykit asennettuna rungon etuosaan. Lisäksi oli koneen runko tarkoituksena valmistaa teräksestä, mutta sen siivet ja pyrstö puusta. Pituutta lopullisella yksilöllä oli 8 metriä, korkeutta 2,5 metriä ja kärkiväli oli 7,75 metriä.
Suunnittelu ja kehitys > Ehdokkaana Volksjäger -suunnittelukilpailussa

Kun ehdolle asetettuja lentokonemalleja kokoonnuttiin käsittelemään 14.9.1944, kilpaili Aradon ehdotelma neljän muun lentokonevalmistajan asettamia ehdokkaita vastaan. Näitä olivat Junkersin EF.123, Blohm & Vossin P.211, Focke Wulfin Volksjäger sekä Heinkelin P.1073, He 162:n edeltäjä. Ensimmäisen kokoontumispäivän päätteeksi todettiin kuitenkin sekä Aradon että Junkersin ehdokkaat hylätyiksi, joka tarkoitti näiden projektien lopullista hyllyttämistä. Suurimmaksi syyksi Aradon ehdotelman hylkäämiselle uskotaan olevan sen epätavallisen ilmanottoaukon sijainti suoraan ohjaamon takana, jonka nähtiin haittaavan ilmanottoaukon kykyä saada ilmaa moottoriin, joka taas saattaisi huomattavasti heikentää moottorin tehokkuutta. Toinen mahdollinen syy oli koneen heikompi suorituskyky kilpailijoihin verrattuna, joka teki ehdotelmasta automaattisesti epäsuotuisamman asettaa jatkoon.
Suunnittelukilpailu jatkui ilman Aradoa, ja 23.9.1944 asetettiin voittajaksi Heinkelin ehdotelma, P.1073, Hitlerin suorasta määräyksestä.